CELEX: 62015TB0478
Language: sl
Date: 2018-06-28 00:00:00
Title: Zadeva T-478/15: Sklep Splošnega sodišča z dne 28. junija 2018 – Romunija/Komisija (Ničnostna tožba – Lastna sredstva Evropske unije – Finančna odgovornost držav članic – Obveznost, da se Komisiji plača znesek, ki ustreza izgubi lastnih sredstev – Dopis Komisije – Akt, zoper katerega ni pravnega sredstva – Nedopustnost)

27.8.2018   
            
            
               SL
            
            
               Uradni list Evropske unije
            
            
               C 301/32
            
         
      Sklep Splošnega sodišča z dne 28. junija 2018 – Romunija/Komisija
      (Zadeva T-478/15) (1)
      
      ((Ničnostna tožba - Lastna sredstva Evropske unije - Finančna odgovornost držav članic - Obveznost, da se Komisiji plača znesek, ki ustreza izgubi lastnih sredstev - Dopis Komisije - Akt, zoper katerega ni pravnega sredstva - Nedopustnost))
      (2018/C 301/42)
      Jezik postopka: romunščina
      
         Stranki
      
      
         Tožeča stranka: Romunija (zastopniki: sprva R.-H. Radu, A. Buzoianu in E. Gane, nato R.-H. Radu, E. Gane, A. Wellman in M. Chicu, agenti)
      
         Tožena stranka: Evropska komisija (zastopniki: sprva A. Caeiros in A. Ştefănuc, nato A. Caeiros in G.-D. Balan, agenti)
      
         Predmet
      
      Predlog na podlagi člena 263 PDEU za razglasitev ničnosti sklepa generalnega direktorata Komisije za proračun, ki naj bi bil vsebovan v dopisu z referenčno številko Ares (2015) 2453089 z dne 11. junija 2015, s katerim naj bi zadnjenavedena Romunijo pozvala, naj ji da na voljo bruto znesek v višini 1 079 513,09 EUR, ki ga je treba zmanjšati za 25 % iz naslova stroškov pobiranja in ki ustreza izgubi tradicionalnih lastnih sredstev, najkasneje do prvega delovnega dne po devetnajstem dnevu drugega meseca po tem, ko je bil navedeni dopis poslan, sicer je treba plačati zamudne obresti na podlagi člena 11 Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti (UL, posebna izdaja v slovenščini, poglavje 1, zvezek 3, str. 169).
      
         Izrek
      
      
                  1.
               
               
                  Tožba se zavrže.
               
            
                  2.
               
               
                  O predlogu Slovaške republike za intervencijo ni treba odločati.
               
            
                  3.
               
               
                  Romunija nosi svoje stroške in naloži se ji plačilo stroškov Evropske komisije.
               
            
                  4.
               
               
                  Romunija, Komisija in Slovaška republika nosijo vsaka svoje stroške, povezane s predlogom zadnjenavedene za intervencijo.
               
            
         (1)  UL C 346, 19.10.2015.